Pastorale Sentrum Wapadrant - Wapadrant
Dr. Vorster Combrink
Sel: 082 872 9725
Dr. Peet Vermeulen
Sel: 082 336 8465
PASTORALE BERADING IN WAPADRANT BREI UIT
Tot einde 2014 het die Pastorale Sentrum hoofsaaklik van die dienste van een Bybelse berader gebruik gemaak. In die lig van die groot behoefte in die gemeente en gemeenskap aan pastorale toerusting en begeleiding, is besluit om meer beraders te betrek. Van die begin van 2015 af is daar vier goed toegeruste Christelike beraders beskikbaar wat in verskillende fokusareas werk.
HELENE TOLLIG Tel 083 947 7835
Opgelei by ABBO (Assosiasie vir Bybelse Berading en Opleiding) as Bybelse berader. Ook opgelei in Aromaterapie en Refleksologie. Sy dien sedert 2010 as herder-ouderling in die gemeente.
KOBUS ROUX Tel 083 381 6722
Benewens twee honneursgrade (in Bedryfs- en Kliniese Sielkunde) is Kobus ook opgelei in Bybelse berading by ABBO, waar hy al opleidingsinsette gemaak het. Hy is ‘n voltydse offisier in die SANW asook ‘n geregistreerde traumaberader by die Health Professions Council of South Africa (HPCSA). Hy bedryf ‘n privaatpraktyk en verleen ook ondersteuning aan die gemeenskaps-organisasie Garscom as ‘n traumaberader. Kobus was vroeër ouderling van die gemeente en help tans met die aanbieding van die huweliksvoor-bereidingskursus.
Fokusareas: Traumaberading; angstigheid; huwelike; verhoudingsprobleme; egskeiding; beroepsbegeleiding vir volwassenes; werkstres; uitbranding; en konflik in die werksomgewing.
JOHAN ELOFF Tel 082 777 9689
Johan is opgelei in stads- en streeksbeplanning en teologie. Hy was 10 jaar Gereformeerde predikant (in Pretoria-Wes & Kemptonpark-Mooifontein) en werk daarna voltyds as pastorale berader. Hy was drie jaar voltyds verbonde aan Elim-kliniek wat mense met verslawings help rehabiliteer. Hy werk tans as Bestuurder: Opleiding by ABBO, wat Bybelse beraders en mentors landswyd oplei. Johan is ook opgelei in coaching en bied ‘n beradingsprogram aan by Radiokansel.
Fokusareas: Middel- en seksverslawing; depressie; stres; kroniese moegheid; uitbranding; tieners; en mentorskap (vind van unieke ontwerp en roeping).
VORSTER COMBRINK Tel 082 872 9725
Vorster was 28 jaar predikant in vier gemeentes en werk sedert 2004 as pastorale berader by Wapadrant-gemeente. Hy was die afgelope 12 jaar betrokke by die opleiding van Bybelse beraders by ABBO, en bestuur die afgelope agt jaar die beradingsdiens van Radiokansel. Vorster is mede-aanbieder van die huweliksvoorbereidings-kursus van die gemeente en sal vanjaar ook ‘n werkswinkel in die gemeente oor ouerskap fasiliteer.
Fokusareas: Verhoudings: bv. huwelik, gesin (ouers, kinders, tieners) en vriendskappe; verwerking van verlede; lyding; jong volwassenes; verslawings.
Skakel enige van bogenoemde beraders vir ‘n afspraak. Stel asb die diens ook bekend aan u familie, vriende en kollegas. Ons wil as gemeente graag die liefde en genesing van God aan mekaar en aan die gemeenskap bedien. Koste: R100 per uur vir lidmate; R300 per uur vir nie-lidmate. (Met spesiale vergunning en vooraf goedkeuring sal ons behoeftige persone gratis beraad).
​Berading geskied in Toringkamer 1, (op die Kerkterrein), of by die berader se huis.